**Grozījumi Politisko organizāciju (partiju) finansēšanas likumā**

Izdarīt Politisko organizāciju (partiju) finansēšanas likumā (Latvijas Republikas Saeimas un Ministru Kabineta Ziņotājs, 1995, 17.nr.; 2002, 14.nr.; 2004, 6.nr.; 2005, 9.nr.; 2006, 12.nr.; 2008, 16., 21.nr.; Latvijas Vēstnesis, 2010, 102.nr.; 2011, 103.nr., 2012, 199.nr.; 2013, 187.nr.; 2017, 222.nr.; 2019, 240.nr.) šādus grozījumus:

1. 10. pantā:

izslēgt pirmo daļu;

papildināt ar astoto daļu šādā redakcijā:

"(8) Par pārkāpumiem, kurus izdarījusi privāto tiesību juridiskā persona, šajā likumā noteiktajos gadījumos, pie administratīvās atbildības sauc privāto tiesību juridiskās personas izpildinstitūciju."

2. Papildināt likumu ar 16. un 17. pantu šādā redakcijā:

"**16. pants. Administratīvie pārkāpumi politisko organizāciju (partiju) finansēšanas jomā**

Par likumā noteikto politisko organizāciju (partiju) finansēšanas kārtības ierobežojumu, noteikto aizliegumu neievērošanu un noteikto pienākumu nepildīšanu piemēro naudas sodu fiziskai personai vai valdes loceklim līdz četrsimt naudas soda vienībām.

**17. pants. Kompetence administratīvo pārkāpumu procesā**

Administratīvo pārkāpumu procesu par šā likuma 16. pantā minētajiem pārkāpumiem veic Korupcijas novēršanas un apkarošanas birojs."

3. Papildināt pārejas noteikumus ar 28. punktu šādā redakcijā:

"28. Grozījumi šā likuma 10. pantā, kuri paredz pirmās daļas izslēgšanu un panta papildināšanu ar astoto daļu, kā arī likuma 16. un 17. pants stājas spēkā vienlaikus ar Administratīvās atbildības likumu."

Ministru prezidents Arturs Krišjānis Kariņš

Vīzē: Korupcijas novēršanas un

apkarošanas biroja priekšnieks Jēkabs Straume